Document ID: 32012R1019

IZVEDBENA UREDBA KOMISIJE (EU) št. 1019/2012
z dne 6. novembra 2012
o spremembi Uredbe (ES) št. 1096/2009 glede najnižje vsebnosti endo-1,4-beta-ksilanaze, ki jo proizvaja Aspergillus niger (CBS 109.713), kot krmnega dodatka za piščance za pitanje in race (imetnik dovoljenja BASF SE)
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 13(3) Uredbe,
ob upoštevanju naslednjega:
(1)
Z Uredbo Komisije (ES) št. 1096/2009 (2) je bila za deset let dovoljena uporaba encima endo-1,4-beta-ksilanaza, ki jo proizvaja Aspergillus niger (CBS 109.713) in spada v kategorijo dodatkov „zootehnični dodatki“, kot krmnega dodatka za piščance za pitanje in race, z Uredbo Komisije (ES) št. 1380/2007 (3) pa za deset let za purane za pitanje.
(2)
V skladu s členom 13(3) Uredbe (ES) št. 1831/2003 je imetnik dovoljenja predlagal spremembo pogojev dovoljenja za zadevni encim z zmanjšanjem njegove najnižje vsebnosti s 560 TXU/kg na 280 TXU/kg za uporabo za piščance za pitanje in race. Zahtevku so bili priloženi ustrezni podporni podatki.
(3)
Evropska agencija za varnost hrane (v nadaljnjem besedilu: Agencija) je v svojem mnenju z dne 2. februarja 2012 (4) navedla, da je zadevni encim v predlaganih pogojih uporabe učinkovit pri zahtevanem najnižjem odmerku 280 TXU/kg. Agencija meni, da ni potrebe po posebnih zahtevah v zvezi s spremljanjem po dajanju na trg.
(4)
Pogoji iz člena 5 Uredbe (ES) št. 1831/2003 so izpolnjeni.
(5)
Uredbo (ES) št. 1096/2009 bi bilo zato treba ustrezno spremeniti.
(6)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Uredba (ES) št. 1096/2009 se spremeni v skladu s Prilogo k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. novembra 2012

Labels: 0
3
17
6